| Formulė Palmer Audi |
| --- |
|  |
| **Kategorija** | vienvietė |
| **Šalys/regionas** | Jungtinė Karalystė (Europa) |
| **Pirmas sezonas** | 1998 m. |
| **Komandų sk.** | Nėra |
| **Lenktynininkų sk.** | Kintantis |
| **Varikliai** | Audi |
| **Čempionas** | Jungtinė Karalystė Richard Plant |
| **Komanda čemp.** | - |
| **Oficiali svetainė** | formulapalmeraudi.com |

**Formulė Palmer Audi** (**Formula Palmer Audi**, sutr. **FPA**) – vienviečių atvirų ratų automobilių lenktynių čempionatas, kurį 1998 m. įkūrė buvęs Formulės 1 lenktynininkas Jonathan Palmer. Čempionatas daugiausiai vyksta Jungtinėje Karalystėje.

2009 m. dalyvavimas čempionate kainavo 55 000 svarų terlingų, nugalėtojui skiriama 50 000 svarų sterlingų stipendija dalyvavimui Formulės 2 čempionate, o pirmieji trys gauna F2 bandomuosius važiavimus.

Automobilis
-----------

2005 m. Formulės Palmer Audi automobilis.
FPA čempionate visi lenktynininkai naudoja standartizuotą automobilį. Jis turi 1,8 litrų darbinio tūrio I formos 4 cilindrų turbokompresorinį Audi variklį, gebantį pasiekti 224 kW galią ir maksimalų 270 km/h greitį. Automobilis turi galios padidinimo galimybę, kuri laikinai suteikia papildomus 45 kW. Važiuoklė padaryta iš akyto aliuminio monokoko ir atitinka Formulės 3 saugumo reikalavimus. Naudojamos specialiai sukurtos „Avon" padangos.

Lenktynės
---------

Sezonas susideda iš 20 lenktynių 7 trasose. Lenktynių savaitgalis įprastai trunka dvi dienas, lenktynininkai varžosi trejose lenktynėse (išskyrus vieną etapą, kuomet vyksta tik dvejos). Pirmų ir antrų lenktynių starto pozicijos išaiškinamos kvalifikaciniais važiavimais, trečių nustatomos pagal pirmų dviejų lenktynių greičiausius ratus.

### Taškų sistema

Taškai skiriami už pirmas 19 vietų. Skiriami tik tuo atveju, kai lenktynininkas kerta finišą.

| Vieta | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Taškai | 24 | 20 | 18 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |

Lietuviai FPA
-------------

2009 m. Formulės Palmer Audi čempionate dalyvavo lietuvis Kazimieras Vasiliauskas, tuo pačiu metu lenktyniavęs ir Formulėje 2. Jau antrose čempionato lenktynėse užlipo ant apdovanojimų pakylos. Viso sezono metu ten pabuvojo 11 kartų (2 pergalės, 7 antros vietos ir 2 trečios), o bendroje įskaitoje liko antras, nuo čempiono atsilikęs 17 taškų.

Čempionai
---------

| Sezonas | Čempionas | Antra Vieta | Trečia vieta | Rudens trofėjus/Žiemos serija |
| --- | --- | --- | --- | --- |
| 1998 | Jungtinė Karalystė Justin Wilson | Jungtinė Karalystė Darren Turner | Jungtinė Karalystė Richard Tarling | Jungtinė Karalystė Derek Hayes |
| 1999 | Jungtinė Karalystė Richard Tarling | Jungtinė Karalystė Richard Lyons | Airija Damien Faulkner | Jungtinės Amerikos Valstijos Paul Edwards |
| 2000 | Airija Damien Faulkner | Jungtinė Karalystė Justin Keen | Jungtinė Karalystė Robbie Kerr | Jungtinės Amerikos Valstijos Philip Giebler |
| 2001 | Jungtinė Karalystė Steve Warburton | Jungtinė Karalystė Stephen Young | Jungtinė Karalystė Gideon Cresswell |  |
| 2002 | Jungtinė Karalystė Adrian Willmott | Jungtinės Amerikos Valstijos Joel Nelson | Rusija Roman Rusinov | Jungtinė Karalystė Ben Lewis |
| 2003 | Jungtinė Karalystė Ryan Lewis | Jungtinė Karalystė Adam Smith | Jungtinė Karalystė Ryan Hooker | Jungtinė Karalystė Jonathan Kennard |
| 2004 | Jungtinė Karalystė Jonathan Kennard | Jungtinė Karalystė Rob Jenkinson | Saudo Arabija Karim Ojjeh | Jungtinė Karalystė Stephen Young |
| 2005 | Jungtinė Karalystė Joe Tandy | Jungtinė Karalystė David Epton | Jungtinė Karalystė Stuart Prior | Jungtinė Karalystė Josh Weber |
| 2006 | Jungtinė Karalystė Jon Barnes | Islandija Viktor Jensen | Pietų Afrikos Respublika Chris Hyman | Jungtinės Amerikos Valstijos Dane Cameron |
| 2007 | Jungtinė Karalystė Tim Bridgman | Jungtinė Karalystė Stefan Wilson | Jungtinė Karalystė Luciano Bacheta | Jungtinė Karalystė Richard Keen |
| 2008 | Jungtinė Karalystė Jason Moore | Jungtinė Karalystė Tom Bradshaw | Jungtinė Karalystė Jolyon Palmer | Airija Niall Quinn |
| 2009 | Jungtinė Karalystė Richard Plant | Lietuva Kazimieras Vasiliauskas | Jungtinė Karalystė Adam Foster |  |
| 2010 | Jungtinė Karalystė Nigel Moore | Prancūzija Maxime Jousse | Ispanija Ramón Piñeiro |  |

Šaltiniai
---------

1. ↑  „The Package". formulapalmeraudi.com. Suarchyvuotas originalas 2011-07-11. Nuoroda tikrinta 2009-11-22.
2. ↑  „The FPA". formulapalmeraudi.com. Suarchyvuotas originalas 2011-07-11. Nuoroda tikrinta 2009-11-22.

Nuorodos
--------

* Oficiali Formulės Palmer Audi svetainė **(**angl.**)**
* Senoji Formulės Palmer Audi svetainė Archyvuota kopija 2008-11-21 iš Wayback Machine projekto. **(**angl.**)**